Pip (South Park)

Philip «Pip» Pirrip er en fiktiv skikkelse i animasjonserien South Park. Han er en tafatt, engelsk, foreldreløs utvekslingsstudent som først dukket opp i en pilotepisode før han debuterte offisielt første sesong med Cartman Gets an Anal Probe. Han er ofte gjenstand for mobbing. Han var en av hovedfigurene i de tidlige sesongene, men ble skrevet ut av showet og deretter «drept».

Utseende 
Pip har på seg en gammeldags, brun gatsby-lue (i dag kjent som en «newsboy»-cap), brun tversoversløyfe, gammeldags rød røykejakke, hvit skjorte, blå shorts og fiolette knehøye sokker. Han har blondt hår, og kroppen er litt mindre enn de andre barnas. Selv om han vanligvis er barhendt, viser noen scener i South Park: Bigger, Longer & Uncut ham iført brune votter.

Etter hans første episode ble Pips utseende modifisert; det ble lagt til en liten hårkant som stikker ut under hetten hans øverst til venstre.

Figurer i South Park